Rikunarita-ORG/Wikinium huggingface dataset:
# Εκλογές στην Ινδία

**Εκλογές** διεξάγονται στην **Ινδία**, μια ένωση κρατιδίων, με βάση το Σύνταγμα της Ινδίας, το οποίο καθορίζει την κατανομή των εξουσιών μεταξύ της κεντρικής κυβέρνησης και των κρατιδίων. Στη χώρα ισχύει το κοινοβουλευτικό σύστημα.

## Διάκριση εξουσιών

Ο Πρόεδρος της Ινδίας είναι εθιμοτυπικός αρχηγός κράτους και ανώτατος αρχηγός των ενόπλων δυνάμεων στην Ινδία.

Ωστόσο, είναι ο Πρωθυπουργός της Ινδίας, ο οποίος είναι αρχηγός του πολιτικού κόμματος ή της πολιτικής συμμαχίας που διαθέτει την πλειοψηφία των εδρών στη Lok Sabha , εκείνος που ασκεί την μεγαλύτερη εκτελεστική εξουσία για ζητήματα όπου απαιτούνται ευρείες εξουσίες με βάση το ομοσπονδιακό σύστημα διακυβέρνησης της χώρας.

Η Ινδία διαιρείται τοπικά σε κρατίδια (Πολιτείες) και κάθε κρατίδιο έχει έναν επικεφαλής υπουργό, ο οποίος είναι ο αρχηγός του πολιτικού κόμματος ή της πολιτικής συμμαχίας που διαθέτει την πλειοψηφία των εδρών στις περιφερειακές (τοπικές) εκλογές, οι οποίες είναι γνωστές και ως Εκλογές Κρατιδιακής Συνέλευσης (State Assembly Elections).

Ο Πρόεδρος της Ινδίας εποπτεύει τη νομοθεσία μέσω των διορισμένων κυβερνητών σε κάθε κρατίδιο και με δική τους πρόταση μπορεί να ασκεί την εκτελεστική εξουσία του επικεφαλής υπουργού του κρατιδίου, προσωρινά όταν οι εκλεγμένοι αντιπρόσωποι της κρατιδιακής κυβέρνησης αποτυγχάνουν να εξασφαλίσουν ένα περιβάλλον ειρήνης και όταν απειλείται χάος. Ο Πρόεδρος μπορεί να διαλύσει την τρέχουσα κυβέρνηση του κρατιδίου αν είναι απαραίτητο και να διεξαχθούν νέες εκλογές.

## Εκλογικό σύστημα

Όλοι οι 543 εκλεγμένοι βουλευτές εκλέγονται σε μονοεδρικές εκλογικές περιφέρειες με το πλειοψηφικό σύστημα . Ο Πρόεδρος της Ινδίας διορίζει άλλα δύο μέλη από την αγγλοϊνδική κοινότητα εάν πιστεύει ότι η κοινότητα είναι υποεκπροσωπούμενη.

Οι εγγεγραμμένοι ψηφοφόροι πρέπει να είναι Ινδοί πολίτες ηλικίας 18 ετών και άνω, οι οποίοι είναι κάτοικοι της εκλογικής περιφέρειας της εκλογικής περιφέρειας και είναι εγγεγραμμένοι σε ψηφοφορία (όνομα που περιλαμβάνεται στους εκλογικούς καταλόγους), να διαθέτουν έγκυρο δελτίο ταυτότητας ψηφοφόρων που εκδίδεται από την εκλογική επιτροπή της Ινδίας ή ισοδύναμο. Ορισμένοι άνθρωποι που έχουν καταδικαστεί για εκλογικά ή άλλα αδικήματα αποκλείονται από την ψηφοφορία.

Οι εκλογές διεξάγονται σύμφωνα με το χρονοδιάγραμμα και σύμφωνα με το Σύνταγμα της Ινδίας που ορίζει τις κοινοβουλευτικές εκλογές κάθε πέντε χρόνια.

## Έμμεση προεδρική εκλογή

### 2022

### 2017

## Γενικές εκλογές

### Πρόσφατες (2019)

## Προηγούμενες

### 2009

### 2014

## Παραπομπές

## Εξωτερικοί σύνδεσμοι

* Live Election News & Updates Lok Sabha General Election 2019 - Parliamentary Polls 2019 Latest News & Updates
* Elections in India Government of India
* Rajya Sabha Αρχειοθετήθηκε 2025-04-29 στο Wayback Machine. Government Of India
* General elections in India Αρχειοθετήθηκε 2016-11-03 στο Wayback Machine. Indo history.com
* Election Commission of India
* Adam Carr's election archive
* Know Data Statistics Indian Elections Αρχειοθετήθηκε 2021-01-16 στο Wayback Machine. Elections in India
* Qualification and disqualification Election Commission of India handbook for candidates
# Ομάδα κρατών κατά της διαφθοράς

Ομάδα κρατών κατά της διαφθοράς

Η **Ομάδα Κρατών κατά της Διαφθοράς** (γαλλικά: *Groupe d'États contre la corruption* ή *GRECO*‎‎) είναι όργανο του Συμβουλίου της Ευρώπης για τον έλεγχο της διαφθοράς και των μέτρων που λαμβάνονται για την αντιμετώπισή της. Η έδρα της βρίσκεται στο Στρασβούργο.

Ιδρύθηκε ως διευρυμένη μερική συμφωνία, από 17 κράτη μέλη του Συμβουλίου της Ευρώπης, το 1999 και είναι ανοιχτή και σε μη Ευρωπαϊκά κράτη. Σήμερα έχει 49 μέλη (48 κράτη μέλη του Συμβουλίου της Ευρώπης, η Λευκορωσία και οι Η.Π.Α).Κάθε κράτος που συμμετέχει στις Συμβάσεις ποινικού ή αστικού δικαίου για τη διαφθορά του Συμβουλίου της Ευρώπης (Council of Europe's Criminal or Civil Law Conventions on Corruption) προσχωρεί αυτόματα στη GRECO και στις διαδικασίες αξιολόγησής της.

## Δείτε επίσης

* Διεθνής Διαφάνεια

## Παραπομπές

## Εξωτερικοί σύνδεσμοι

* (Γαλλικά)  Επίσημος ιστότοπος
# Δολοφονία του Τσάρλι Κερκ

Η **δολοφονία του Τσάρλι Κερκ** συνέβη στις 10 Σεπτεμβρίου 2025, κατά τη διάρκεια εκδήλωσης της περιοδείας του *American Comeback Tour* στο Πανεπιστήμιο Γιούτα Βάλεϊ στην πόλη Όρεμ της Γιούτα. Ο Κερκ, γνωστός πολιτικός σχολιαστής και ιδρυτής της οργάνωσης Turning Point USA, πυροβολήθηκε στον λαιμό ενώ μιλούσε με φοιτητές και υπέκυψε λίγο αργότερα στα τραύματά του. Ήταν 31 ετών.

Ο Τσάρλι Κερκ ήταν συνιδρυτής και διευθυντής της οργάνωσης *Turning Point USA*, η οποία δραστηριοποιείται σε πανεπιστήμια των ΗΠΑ με σκοπό την προώθηση συντηρητικών ιδεών. Υπήρξε ένθερμος υποστηρικτής του Ντόναλντ Τραμπ και είχε έντονη δημόσια παρουσία με ομιλίες, ραδιοφωνική εκπομπή και podcast.

## Η δολοφονία

Στις 10 Σεπτεμβρίου 2025, κατά τη διάρκεια της εκδήλωσης *Prove Me Wrong Table*, ο Κερκ πυροβολήθηκε μία φορά στον λαιμό από τον Τάιλερ Ρόμπινσον, πιθανόν από ύψωμα εκτός του χώρου της εκδήλωσης. Παρά την άμεση διακομιδή του στο νοσοκομείο, κατέληξε την ίδια ημέρα.

Η δολοφονία καταδικάστηκε από πολιτικούς όλων των παρατάξεων. Ο πρόεδρος Ντόναλντ Τραμπ, Ρεπουμπλικάνοι αλλά και Δημοκρατικοί εξέφρασαν συλλυπητήρια και καταδίκασαν το γεγονός ως μία απρόκλητη επίθεση μίσους, ενώ στα κυβερνητικά κτίρια στις Ηνωμένες Πολιτείες οι σημαίες ήταν μεσίστιες.

## Παραπομπές
# Telegram

Telegram|  |
|  |
| Ίδρυση | 14  Αυγούστου 2013 |
| Ιδρυτής | Πάβελ Ντούροφ |
| Σημαντικά πρόσωπα | Πάβελ Ντούροφ |
| Ιδιοκτήτης | Telegram FZ-LLC |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|  |
|  Πολυμέσα |
| δεδομένα () |

Το **Telegram** (προφέρεται: [Τέλεγκραμ]) είναι δωρεάν υπηρεσία ανταλλαγής άμεσων μηνυμάτων (IM) που βασίζεται σε cloud σε πολλαπλές πλατφόρμες. Η υπηρεσία παρέχει επίσης κρυπτογραφημένες βιντεοκλήσεις VoIP, κοινή χρήση αρχείων, κ.α. Κυκλοφόρησε για IOS στις 14 Αυγούστου 2013 και για Android τον Οκτώβριο του 2013. Διάφορες εφαρμογές πελατών είναι διαθέσιμες για επιτραπέζιους υπολογιστές και πλατφόρμες για κινητές συσκευές, συμπεριλαμβανομένων των επίσημων εφαρμογών για Android, iOS, Windows, MacOS και Linux (αν και η εγγραφή απαιτεί συσκευή IOS ή Android και έναν έγκυρο αριθμό τηλεφώνου). Όλα τα επίσημα στοιχεία του Telegram είναι ανοικτού κώδικα, με εξαίρεση τον διακομιστή που είναι κλειστού κώδικα.

## Παραπομπές

## Εξωτερικοί σύνδεσμοι

* Επίσημος ιστότοπος
# Οικογένεια Μπους

Η οικογένεια Μπους στο κόκκινο δωμάτιο του Λευκού ΟίκουΗ **Οικογένεια Μπους** είναι μια επιφανής οικογένεια των Ηνωμένων Πολιτειών Αμερικής που διακρίθηκε στους τομείς της πολιτικής, της δημοσιογραφίας, του αθλητισμού, της διασκέδασης και της επιχειρηματικότητας με αρχικά μέλη τον Obadiah Bush και την Χάριετ Σμιθ.

Περισσότερο γνωστή για την ενασχόλησή της με την πολιτική, και οι τέσσερις γενιές της οικογένειας έχουν αναλάβει εθνικά και κρατικά γραφεία, συμπεριλαμβανομένων τον γερουσιαστή των ΗΠΑ Πρέσκοτ Μπους, τον κυβερνήτη Τζεμπ Μπους και τους δυο προέδρους των ΗΠΑ, τον Τζορτζ Μπους (που υπηρέτησε επίσης και ως αντιπρόεδρος) κι τον Τζορτζ Μπους τζούνιορ (που υπηρέτησε κι ως κυβερνήτης). Άλλα μέλη της οικογένειας περιλαμβάνουν τον διοικητικό σύμβουλο της NFL Τζόε Έλλις και δυο γνωστές τηλεοπτικές προσωπικότητες, τον Μπίλυ Μπους και την Τζένα Μπους Χάγκερ.

Ο Πήτερ Σβάιτζερ, βιογράφος της οικογένειας, έχει περιγράψει τους Μπους ως "την πιο επιτυχημένη πολιτική δυναστεία στην αμερικανική ιστορία". Σύμφωνα με ορισμένες διαδικτυακές πηγές, η οικογένεια Μπους έχει κατά βάση αγγλική και γερμανική καταγωγή. Η ευρωπαϊκή καταγωγή της οικογένειας Μπους ξεκινά τον 17ο αιώνα, με τον Σάμιουελ Μπους να είναι ο πρώτος πρόγονος που γεννήθηκε στις ΗΠΑ το 1647.

## Επιπλέον ανάγνωση

* *American Dynasty: Aristocracy, Fortune, and the Politics of Deceit in the House of Bush* (2004), Kevin Phillips.  (ISBN 0-670-03264-6)
* *The Bushes: Portrait of a Dynasty*, Peter Schweizer

## Εξωτερικοί σύνδεσμοι

* Victory restores Bush dynasty to Washington from CNN
* The Bush dynasty parties on from the *St. Petersburg Times*
# Τζόνι Ερνστ

| Τζόνι Ερνστ  Joni Ernst |
| --- |
|  |
| Γερουσιαστής των Ηνωμένων Πολιτειών για την Άιοβα |
| **Εν ενεργείαΑνέλαβε καθήκοντα** 3 Ιανουαρίου 2015 |
| Μαζί με | Τσακ Γκράσλεϊ |
| Προκάτοχος | Τομ Χάρκιν |
| Μέλος της Γερουσίας της Άιοβας για την 12η περιφέρεια |
| **Περίοδος** 5 Ιανουαρίου 2011 – 28 Νοεμβρίου 2014 |
| Προκάτοχος | Κιμ Ρέινολντς |
| Διάδοχος | Μαρκ Κόστελο |
| Δημόσια Ελεγκτής της Κομητείας Μοντγκόμερι |
| **Περίοδος** 2005 – 2011 |
| Προκάτοχος | Κόνι Μάνενσον |
| Διάδοχος | Τεντ Σούνοβερ |
| Προσωπικά στοιχεία |
| Γέννηση | Τζόνι Κέι Κάλβερ1 Ιουλίου 1970 (1970-07-01), Ρεντ Όουκ, Άιοβα, ΗΠΑ |
| Υπηκοότητα | Ηνωμένες Πολιτείες Αμερικής |
| Πολιτικό κόμμα | Ρεπουμπλικανικό Κόμμα |
| Παιδιά | 1 |
| Σπουδές | Stanton Community School District Πολιτειακό Πανεπιστήμιο της Άϊοβα (έως 1992) Columbus State University (έως 1995) |
| Επάγγελμα | πολιτικός αξιωματικός |
| Βραβεύσεις | Doublespeak Award (2015) Αίθουσα Δόξας Γυναικών της Αϊόβα (2017) Meritorious Service Medal Army Commendation Medal Army Achievement Medal Global War on Terrorism Expeditionary Medal Global War on Terrorism Service Medal Τάγμα της Τιμής α΄ βαθμού |
| Ιστοσελίδα | ernst.senate.gov |
| Στρατιωτική υπηρεσία |
| Πίστη | Ηνωμένες Πολιτείες ! Ηνωμένες Πολιτείες |
| Υπηρεσία/κλάδος |  Εθνοφρουρά της Άιοβας (1993-2015) |
| Βαθμός |
Αντισυνταγματάρχης |
| Μάχες/πόλεμοι | Πόλεμος του Ιρακ |
|  Σχετικά πολυμέσα |
|

Η **Τζόνι Κέι Ερνστ** (αγγλ. *Joni Kay Ernst* neé Culver, 1 Ιουλίου 1970), είναι Αμερικανίδα πολιτικός και πρώην στρατιωτικός, που υπηρετεί ως Γερουσιαστής των Ηνωμένων Πολιτειών για την Άιοβα από το 2015. Είναι μέλος του Ρεπουμπλικανικού Κόμματος.

Από το 2019, είναι Αντιπρόεδρος της Ρεπουμπλικανικής Διάσκεψης της Γερουσίας.

Προηγουμένως, υπηρέτησε ως Μέλος της Γερουσίας της Άιοβας για την 12η περιφέρεια (2011-2014), καθώς και ως Ελεγκτής της κομητείας Μοντγκόμερι της Άιοβας.

## Παραπομπές
# Κεντρική Εκλογική Επιτροπή της Ρωσικής Ομοσπονδίας

Κεντρική Εκλογική Επιτροπή της Ρωσικής Ομοσπονδίας|  |
| Γενικές πληροφορίες |
| Σύσταση | 1993 |
| Έδρα | Μόσχα |
| Ιστότοπος | Επίσημος ιστότοπος |
| δεδομένα () |

Έμβλημα της Κεντρικής Εκλογικής Επιτροπής
Πρώην λογότυπο της Κεντρικής Εκλογικής Επιτροπής
Η **Κεντρική Εκλογική Επιτροπή της Ρωσικής Ομοσπονδίας** (ρωσικά: Центральная избирательная комиссия Российской Федерации (Центризбирком)‎‎) είναι το ανώτερο εξουσιακό σώμα υπεύθυνο για τη διεξαγωγή των ομοσπονδιακών εκλογών και την επίβλεψη των τοπικών εκλογών στη Ρωσική Ομοσπονδία. Ιδρύθηκε το Σεπτέμβριο του 1993 και αποτελείται από 15 μέλη. Ο Πρόεδρος της Ρωσίας, η Κρατική Δούμα και το Συμβούλιο της Ομοσπονδίας της Ρωσίας διορίζουν από πέντε μέλη. Με τη σειρά τους, αυτά τα μέλη εκλέγουν τον Πρόεδρο, τον αντιπρόεδρο και τον Γραμματέα. Η Επιτροπή βρίσκεται στην εξουσία για μια θητεία τεσσάρων ετών.

Στις 30 Ιανουαρίου 2007, ο Πρόεδρος της Ρωσίας πέρασε μια τροποποίηση στη ρωσική εκλογική νομοθεσία, η οποία θα επιτρέψει στους ανθρώπους χωρίς νομική τριτοβάθμια εκπαίδευση να γίνουν μέλη της Κεντρικής Εκλογικής Επιτροπής.

## Διεθνής Συνεργασία

Η ΚΕΕ της Ρωσίας είναι μέλος του Συλλόγου Εκλογικών Αξιωματούχων Κεντρικής και Ανατολικής Ευρώπης.

## Πρόεδροι

| Όνομα | Η θητεία |
| --- | --- |
| Έναρξη | Τέλος |
| Νικολάι Ριαμπόφ | 1 Σεπτεμβρίου 1993 | 14 Νοεμβρίου 1996 |
| Αλεξάντερ Ιβαντσένκο | 14 Νοεμβρίου 1996 | 24 Μαρτίου 1999 |
| Αλεξάντερ Βεσνιάκοφ | 24 Μαρτίου 1999 | 26 Μαρτίου 2007 |
| Βλαντιμίρ Τσούροφ | 26 Μαρτίου 2007 | 27 Μαρτίου 2016 |
| Έλλα Παμφίλοβα | 28 Μαρτίου 2016 | — |

## Μέλη

Η σύνθεση της Κεντρικής Εκλογικής Επιτροπής τον Αύγουστο του 2018 ήταν η εξής:

| Όνομα | Διορίζονται από |
| --- | --- |
| Έλλα Παμφίλοβα | Πρόεδρος |
| Αλεξάντερ Κίνγιοφ |
| Βασίλι Λιχατσιόφ |
| Γιεβγκένι Σεφτσένκο |
| Μπόρις Εμπζέγιεφ |
| Νικολάι Λέβιτσεφ | Κρατική Δούμα |
| Γιεβγκένι Κολιούσιν |
| Σεργκέι Σιρότκιν |
| Βαλέρι Κριουκόφ |
| Βαλέρι Γκαλτσένκο |
| Αντόν Λοπάτιν | Συμβούλιο της Ομοσπονδίας |
| Μάγια Γκρισίνα |
| Σιγιαμπσάχ Σαμπίγιεφ |
| Αλεξάντερ Κλιούκιν |
| Νικολάι Μπουλάγιεφ |

## Γκαλερί

* Αφίσα για την καμπάνια της Κεντρικής Εκλογικής Επιτροπής για τις Προεδρικές Εκλογές του 2018

## Δείτε επίσης

* Ινστιτούτο για την Ανάπτυξη των Εκλογικών Συστημάτων

## Παραπομπές

## Εξωτερικοί σύνδεσμοι

* (Αγγλικά) Central Election Commission of the Russian Federation website
* (Ρωσικά) Central Election Commission of the Russian Federation website Αρχειοθετήθηκε 2015-01-26 στο Wayback Machine.
# PragerU

Το έμβλημα του PragerU
Το **PragerU**, συντομογραφία του Prager University, είναι αμερικανικός μη κερδοσκοπικός οργανισμός παραγωγής βίντεο για διάφορα πολιτικά, οικονομικά και κοινωνικά θέματα. Η οργάνωση ιδρύθηκε από τον Allen Estrin και τον παρουσιαστή και συγγραφέα του talk show Dennis Prager το 2009. Ο οργανισμός βασίζεται σε δωρεές.

Το PragerU δεν είναι ακαδημαϊκό ίδρυμα και δεν παραδίδει μαθήματα, δεν χορηγεί πτυχία και δεν είναι διαπιστευμένο από κανέναν αναγνωρισμένο φορέα.

## Παραπομπές
# Τζεφ Φλέικ

| Τζεφ Φλέικ Jeff Flake |
| --- |
|  |
| Πρέσβης των ΗΠΑ στην Τουρκία |
| **Εν ενεργείαΑνέλαβε καθήκοντα** 26 Ιανουαρίου 2022 |
| Πρόεδρος | Τζο Μπάιντεν |
| Προκάτοχος | Ντέιβιντ Σάτερφιλντ |
| Γερουσιαστής των Ηνωμένων Πολιτειών για την Αριζόνα |
| **Περίοδος** 3 Ιανουαρίου 2013 – 3 Ιανουαρίου 2019 |
| Μαζί με | Τζον ΜακΚέιν |
| Προκάτοχος | Τζον Κυλ |
| Διάδοχος | Κίρστεν Σίνεμα |
| Μέλος της Βουλής των Αντιπροσώπων των ΗΠΑ για την 1η και την 6η περιφέρεια της Αριζόνας |
| **Περίοδος** 3 Ιανουαρίου 2001 – 3 Ιανουαρίου 2013 |
| Προκάτοχος | Ματ Σάλμον |
| Διάδοχος | Ματ Σάλμον |
| Προσωπικά στοιχεία |
| Γέννηση | 31 Δεκεμβρίου 1962 (1962-12-31), Σνόουφλεϊκ, Αριζόνα, ΗΠΑ |
| Πολιτικό κόμμα | Ρεπουμπλικανικό Κόμμα (ΗΠΑ) |
| Σύζυγος | Τσέριλ Φλέικ |
| Παιδιά | 5 |
| Σπουδές | Πανεπιστήμιο Μπρίγκαμ Γιανγκ (ΒΑ, ΜΑ) |
| Θρήσκευμα | Εκκλησία του Ιησού Χριστού των Αγίων των Τελευταίων Ημερών |
|  Σχετικά πολυμέσα |
|

Ο **Τζέφρι Φλέικ** (αγγλικά: *Jeffrey Lane Flake*), είναι Αμερικανός πολιτικός και διπλωμάτης, που υπηρετεί ως Πρέσβης των Ηνωμένων Πολιτειών στην Τουρκία από τον Ιανουάριο του 2022. Επίσης, υπηρέτησε ως Γερουσιαστής των Ηνωμένων Πολιτειών για την πολιτεία της Αριζόνας, από τις 3 Ιανουαρίου 2013 έως τις 3 Ιανουαρίου 2019. Είναι μέλος του Ρεπουμπλικανικού Κόμματος.

Προηγουμένως, υπηρέτησε και ως Μέλος της Βουλής των Αντιπροσώπων των Ηνωμένων Πολιτειών για την 6η κογκρεσιακή περιφέρεια της Αριζόνας από το 2003 έως το 2013, καθώς για την 1η περιφέρεια της Αριζόνας, από το 2001 έως το 2003.

Στην Γερουσία των ΗΠΑ, εξελέγη στις εκλογές του 2012, με ποσοστό 49.2% έναντι 46.2% του τότε Δημοκρατικού ανθυποψήφιού του. Προηγουμένως, είχε εκλεγεί στη Βουλή των Αντιπροσώπων των ΗΠΑ, έξι φορές.

Προτάθηκε για την θέση του Πρέσβη, τον Ιούλιο του 2021, από τον Πρόεδρο Τζο Μπάιντεν, και η υποψηφιότητά του, εγκρίθηκε από την Γερουσία των ΗΠΑ, τον Οκτώβριο του 2021.

## Βιογραφία

Ο Τζεφ Φλέικ, γεννήθηκε στις 31 Ιανουαρίου 1962 στο Σνόουφλεϊκ της Αριζόνα. Η πόλη του είχε ονομαστεί εν μέρει από τον πρόγονό του, Γουίλιαμ Φλέικ. Σπούδασε στο Πανεπιστήμιο Μπρίγκαμ Γιανγκ (προπτυχιακές σπουδές στις Διεθνείς Σχέσεις, και μεταπτυχιακές σποδές στις Πολιτικές Επιστήμες), και έγινε Μορμόνος ιεραπόστολος για την Εκκλησία του Ιησού Χριστού των Αγίων των Τελευταίων Ημερών στη Νότια Αφρική, κατά τις αρχές της δεκαετίας του 1980. Εργάστηκε στον τομέα των δημοσίων σχέσεων και υπήρξε εκτελεστικός διευθυντής του Ιδρύματος για τη Δημοκρατία στη Ναμίμπια και του Ιδρύματος Γκολντγουότερ.

Το 2013, η Εθνική Ένωση Φορολογούμενων έδωσε στον Φλέικ το Βραβείο Φίλων των Φορολογούμενων. Κατά τη λήψη του βραβείου του, εκείνος χαρακτήρισε τον εαυτό του ως τον «μεγαλύτερο φτηνιάρη στη Γερουσία.»

Το 2017, ο Φλέικ ανακοίνωσε ότι δεν θα ξαναβάλει υποψηφιότητα στις εκλογές του 2018, αναφέροντας διαφωνίες με το Ρεπουμπλικανικό Κόμμα και τον Πρόεδρο Ντόναλντ Τραμπ.

## Παραπομπές
# AT&T

AT&T|  |
|  |
| Νομική μορφή | εταιρεία (ΗΠΑ) |
| Κλάδος | βιομηχανία τηλεπικοινωνιών και ταχυδρομικές και τηλεπικοινωνιακές υπηρεσίες |
| Ίδρυση | 2005 |
| Ιδρυτής | Αλεξάντερ Γκρέιαμ Μπελ |
| Έδρα | Ντάλας, Ηνωμένες Πολιτείες Αμερικής |
| Σημαντικά πρόσωπα | John Stankey |
| Προϊόντα | Δορυφορική τηλεόραση, σταθερό τηλέφωνο, κινητό τηλέφωνο, ευρυζωνική επικοινωνία, ψηφιακή τηλεόραση, λογισμικό και ευρυζωνική πρόσβαση στο Διαδίκτυο |
| Ιδιοκτήτης | The Vanguard Group BlackRock |
| Υπάλληλοι | 202.600 (31  Δεκεμβρίου 2021) |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|    |
|  Πολυμέσα |
| δεδομένα () |

Η **AT&T Inc.** είναι αμερικανική πολυεθνική εταιρεία συμμετοχών, με έδρα τον πύργο Γουάιτακρ στο κεντρικό Ντάλας του Τέξας. Είναι η μεγαλύτερη εταιρεία τηλεπικοινωνιών και ο μεγαλύτερος πάροχος υπηρεσιών κινητής τηλεπικοινωνίας. Επίσης είναι ο μεγαλύτερος πάροχος σταθερής τηλεπικοινωνίας στις ΗΠΑ μέσω της AT&T Communications. Στις 12 Ιουνίου 2018 αγόρασε την εταιρεία Time Warner, που λίγο αργότερα, το ίδιο έτος, την μετονόμασε σε WarnerMedia. Ωστόσο, αργότερα, η WarnerMedia συγχωνεύτηκε με την εταιρεία *Disovery, Inc*, με αποτελέσμα να σχηματιστεί η εταιρεία Warner Bros. Discovery. Το 2018, η AT&T είναι ένατη στη κατάταξη των αμερικανικών εταιρειών στο *Fortune* 500.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  AT&T στο Wikimedia Commons
# Ιρανική αντιπολίτευση

Η σημαία με το λιοντάρι και τον ήλιο είναι ένα κοινό σύμβολο της αντίθεσης στην Ισλαμική ΔημοκρατίαΗ απλή τρίχρωμη σημαία πράσινο-λευκό-κόκκινο χρησιμοποιείται λιγότερο συχνά από ορισμένες ομάδες της αντιπολίτευσης για να αποστασιοποιηθούν τόσο από τη μοναρχία όσο και από την Ισλαμική Δημοκρατία.Η σημαία του Ιράν με κομμένο το ισλαμικό έμβλημα, όπως χρησιμοποιήθηκε κατά τη διάρκεια των διαδηλώσεων του 2026
Η **ιρανική αντιπολίτευση** αποτελείται από διάφορες ομάδες που αντιτίθενται στην κυβέρνηση της Ισλαμικής Δημοκρατίας και στην τρέχουσα θεοκρατική κληρική ηγεσία των Σιιτών Μουσουλμάνων στο Ιράν. Αυτές οι ομάδες ιδεολογικά ποικίλουν, συμπεριλαμβάνοντας ρεπουμπλικανούς, φιλομοναρχικούς, κοσμικούς εθνικιστές, σοσιαλιστές, κομμουνιστές, εθνοτικούς αυτονομιστές (π.χ. Κούρδοι εθνικιστές), υποστηρικτές της δυτικής φιλελεύθερης δημοκρατίας και ισλαμιστές (συμπεριλαμβανομένων Σιιτών Μουσουλμάνων αντιφρονούντων και ιδιαίτερα από Σουνίτες Σαλαφιστές και Κούρδους Ισλαμιστές).

Εντός του Ιράν, πραγματοποιήθηκαν μαζικές αντικαθεστωτικές διαδηλώσεις τον Ιανουάριο του 2026. Καταστάλθηκαν μέσω σκληρών επιχειρήσεων καταστολής από τις δυνάμεις ασφαλείας, με χιλιάδες νεκρούς και δεκάδες χιλιάδες συλληφθέντες.

## Παραπομπές
# Nielsen Media Research

Το **Nielsen Media Research** (**NMR**) είναι αμερικάνικο μέσο ενημέρωσης στη σφαίρα του κινηματογράφου, της τηλεόρασης, του ραδιόφωνου, του θεάτρου και των εφημερίδων. Η έδρα της εταιρίας βρίσκεται στη Νέα Υόρκη, με γραφεία και στο Σικάγο.

## Εξωτερικοί σύνδεσμοι

* 'The Nielsen Company' formerly known as VNU Group B.V.
* Designated Market Area
* Nielsen Media Research
* The Nielsen Company
* VNU Group bv Αρχειοθετήθηκε 2008-07-04 στο Wayback Machine.
# Μάσιλον

| Μάσιλον |
| --- |
|  |
| Μάσιλον
40°47′42″N 81°31′22″W |
|  |
| Χώρα | ΗΠΑ (Οχάιο) |
| Διοικητική υπαγωγή | κομητεία Σταρκ |
| Ίδρυση | 1812 |
| Διοίκηση |
|  • Mayor of Massillon, Ohio | Kathy Catazaro-Perry |
| Υψόμετρο | 289 |
| Πληθυσμός | 31.325 (2000) |
| Ταχ. κωδ. | 44646-44648 |
| Τηλ. κωδ. | 330 |
| Ζώνη ώρας | ανατολική ζώνη ώρας |
| Ιστότοπος |  |
|  Σχετικά πολυμέσα |
|

Το **Μάσιλον** (Massillon) είναι πόλη των ΗΠΑ στην πολιτεία Οχάιο (κομητεία Σταρκ). Είναι κτισμένη στις όχθες του ποταμού Τασκαράουας, σε υψόμετρο 289 μέτρα πάνω από την επιφάνεια της θάλασσας, και έχει πληθυσμό 31.325 κατοίκους (απογρ. 2000), περίπου σταθερό κατά την τελευταία τριακονταετία. Η έκταση του δήμου είναι 43,8 τ.χλμ.. Υπάρχει βιομηχανία προϊόντων χάλυβα και αλουμινίου, μηχανημάτων και κλιβάνων, ενώ στην ευρύτερη περιοχή υπάρχουν ανθρακωρυχεία. Σημερινός (2007) δήμαρχος είναι ο Francis H. Cicchinelli, Jr..

Η πόλη ιδρύθηκε το 1812 από 150 περίπου αγρότες, εργάτες και μηχανικούς. Το όνομά της οφείλεται στον Γάλλο επίσκοπο Ζαν Μπατίστ Μασιγιόν (1663-1742), αλλά βέβαια, όντας στις ΗΠΑ, το όνομα της πόλεως προφέρεται με αμερικανική προφορά. Είναι γνωστή για την αιματηρή κατάληξη της απεργίας και νυκτερινής διαδηλώσεως των εργατών χαλυβουργίας στις 11 Ιουλίου 1937, με τρεις νεκρούς και δεκάδες τραυματίες.

## Εξωτερικοί σύνδεσμοι

* Πολυμέσα σχετικά με το θέμα  Μάσιλον στο Wikimedia Commons
# Reddit

Reddit|  |
| Κλάδος | ειδησεογραφία και εκδόσεις |
| Ίδρυση | 23  Ιουνίου 2005 |
| Ιδρυτής | Alexis Ohanian, Steve Huffman και Άαρον Σουόρτς |
| Έδρα | Σαν Φρανσίσκο, Ηνωμένες Πολιτείες Αμερικής |
| Σημαντικά πρόσωπα | Steve Huffman |
| Ιδιοκτήτης | Condé Nast (2006–2011) Reddit Inc. |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

Το **Reddit** είναι αμερικανική ιστοσελίδα συγκέντρωσης ειδήσεων, περιεχομένου και συζήτησης. Τα εγγεγραμμένα μέλη υποβάλλουν περιεχόμενο στον ιστότοπο, όπως εικόνες, συνδέσμους, κείμενα, τα οποία συζητούνται με άλλους χρήστες. Επίσης οι χρήστες ψηφίζουν υπέρ ή κατά των δημοσιεύσεων. Οι αναρτήσεις γίνονται σε δημιουργημένες από τους χρήστες ομάδες, τα *subreddits*, τα οποία καλύπτουν μια ποικιλία θεμάτων όπως: ειδήσεις, επιστήμη, ταινίες, βιντεοπαιχνίδια, ιστορία, μουσική, βιβλία, γυμναστήριο, τρόφιμα και εικόνες. Οι δημοσιεύσεις με τις περισσότερες θετικές ψήφους εμφανίζονται προς την κορυφή του υπορέντιτ, ενώ αν λάβουν αρκετές θετικές ψήφους εμφανίζονται στην κορυφή της ιστοσελίδας. Παρά τους αυστηρούς κανόνες που απαγορεύουν την παρενόχληση ανάμεσα στα μέλη, οι διαχειριστές του Reddit έχουν ξοδέψει αρκετούς πόρους για την επιβολή των κανόνων της ιστοσελίδας.

Σύμφωνα με το Alexa Internet, τον Ιούλιο του 2019 το Reddit είναι η 5η δημοφιλέστερη ιστοσελίδα στις ΗΠΑ (από τις οποίες προέρχεται το 55% των επισκεπτών της ιστοσελίδας) και η 13η δημοφιλέστερη στο διαδίκτυο. Το 7,4% των επισκέψεων προέρχεται από το Ηνωμένο Βασίλειο και το 5,8% προέρχεται από τον Καναδά. Στις 13 Ιανουαρίου 2020 ήταν η 18η ιστοσελίδα με τις περισσότερες επισκέψεις σύμφωνα με την Alexa Internet.

Το Reddit δημιουργήθηκε στις 23 Ιουνίου 2005 από τους Στηβ Χάφμαν και Αλέξις Οχανιάν, συγκάτοικους στo Πανεπιστήμιο της Βιρτζίνια εκείνη την εποχή. Η Condé Nast Publications απέκτησε τη σελίδα τον Οκτώβριο του 2006. Το 2011, η Reddit έγινε ανεξάρτητη θυγατρική της μητρικής εταιρείας της Condé Nast, Advance Publications. Τον Οκτώβριο του 2014, το Reddit συγκέντρωσε 50 εκατομμύρια δολάρια σε γύρο χρηματοδότησης υπό την ηγεσία του Σαμ Άλτμαν, γύρος ο οποίος συμπεριλάμβανε τους επενδυτές Μαρκ Αντρίσεν, Πίτερ Τιλ, Ρον Κόνγουεϊ, Σνουπ Ντογκ και Τζάρεντ Λέτο. Η επένδυση αύξησε την αξία της εταιρείας στα 500 εκατομμύρια δολάρια. Τον Ιούλιο του 2017, το Reddit συγκέντρωσε 200 εκατομμύρια δολάρια αυξάνοντας την αξία του στα 1,8 δισεκατομμύρια δολάρια, με κύριο μέτοχο και ιδιοκτήτη την Advance Publications. Τον Φεβρουάριο του 2019, ένας γύρος χρηματοδότησης υπό την κινεζική Tencent έφερε 300 εκατομμύρια δολάρια στην εταιρεία, αυξάνοντας την αξία της στα 3 δισεκατομμύρια δολάρια. Τον Σεπτέμβριο του 2018 η ιστοσελίδα απασχολούσε 400 υπαλλήλους.

## Παραπομπές

## Εξωτερικοί σύνδεσμοι

* Επίσημη ιστοσελίδα